הללויה 
זו היתה הפגנה נהדרת בכיכר במוצאי שבת; את זוכרת איך נפגשנו שם ליד הקונדומט; ואיך המטבע נפל תיכף שהחלפנו מבט; "הלאה הכיבוש!" את צעקת וגמרת מיד; אני אז הייתי גרוש ונדמה לי שהיית פנויה; בחברה להגנת הצדק הייתה לנו מניה; היית שתויה מן היין הזול, התנדנדת כמו אניה; כל הדרך הביתה שרת איתי הללויה; הללויה; מה שיהיה יהיה; כי מה שהיה היה; ואז תקעו לי מלואים זה היה ממש לא לענין; תפסנו שני מבוקשים תקענו טיל בבנין,; עם אלוף הפיקוד נגבנו חומוס מצלחת הלווין; בן הדוד של ההוא שחוסל עובד אצלנו בבנין; אבל ארץ ישראל, ביסורים היא תיקנה; אמר לי הרב עוזיאל והכניס כדור לקנה; יש מזנון בקברי האבות מזכרות כריכים ושתיה; היית צריך לשמוע איך הדוקטור שר הללויה; הללויה; מה שיהיה יהיה; כי מה שהיה היה; מחנה הפליטים אל דאהמשה מתבשל באבק מקומח; הגשש החיוור צחק ואחר כך נאנח; כל העקבות, הוא אמר, מוליכים לתש"ח; מה שהתנ"ך הבטיח זה מה שהקוראן שכח; ואז ראש הממשלה נעשה לכיכר שבה הוא נרצח; הילדים גדלו בינתיים והרחוב נשאר ללא מוצא; ועד שהפתרון יבין מה הבעיה; הם הולכים אל הכיכר במוצאי שבת לשיר בנפש הומיה; הללויה; הללויה; מה שיהיה יהיה; כי מה שהיה היה; 